Diari Oficial de la Generalitat Valenciana


Sumari del DOGV 1546, del 20-05-1991 (1991/821168)

ORDRE de 15 d'abril de 1991, de la Conselleria d'Cultura, Educació i Ciència, per la qual es fa pública la convocatòria per a la concessió d'«Ajudes a la producció 1991», de la Comunitat Valenciana.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/15/(6)/dof/vci/html**

### Dades del document

Número de DOGV
:   1546

Data del DOGV
:   20-05-1991

Secció del DOGV
:   DISPOSICIONS GENERALS

Número del document
:   1991/821168


Data del document
:   15-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 15 d'abril de 1991, de la Conselleria de Cultura, Educació i Ciència, per la qual es fa pública la convocatòria per a la concessió d'Ajudes a la producció 1991, de la Comunitat Valenciana.  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sòcio- cultural de la joventut.  
Per això, i de conformitat amb el que disposa l'esmentada Llei i en la Llei de la Generalitat Valenciana 7/1990 de Pressupostos per a l'exercici de 1991.  
ORDENE  
Article primer  
Fer pública la convocatòria per a la concessió d'Ajudes a la Producció 1991, a la Comunitat Valenciana, que es regirà per les bases que figuren en l'annex I d'aquesta ordre.  
Article segon  
Les ajudes se satisfaran amb càrrec a la línia de crèdit 406/000/90, per un import màxim de 4.000.000 PTA.  
DISPOSICIO FINAL  
Primera  
Es faculta al Director General de l'Institut Valencià de la Joventut perquè dicte les normes complementàries que calguen a fi de dur a terme el que es disposa en aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 15 d'abril de 1991.  
El Conseller de Cultura, Educació i Ciència,  
ANTONI ESCARRE I ESTEVE  
ANNEX I  
Beques per les quals es regula la concessió de les ajudes a la producció 1991, a la Comunitat Valenciana.  
1. Finalitat  
Aquesta convocatòria té com a objecte la promoció dels joves creadors, en facilitar els mitjans economies necessaris per a la producció artística que els permeta una inserció sòcio- professional en el món de la creació.  
2. Sol·licitants  
Poden sol·licitar aquestes ajudes els joves nascuts o residents a la Comunitat Valenciana, que no sobrepassen l'edat de 30 anys, per a projectes compresos en alguna de les modalitats definides en la base 3.  
3. Modalitats  
S'estableixen les següents modalitats:  
3.1. Creació àudio- visual (realitzada en vídeo, en format professional o industrial, o en cine de 16 mm).  
3.2. Dansa (producció d'un espectacle).  
3.3. Teatre (muntatge d'una obra de teatre),  
3.4. Música (enregistrament d'una maqueta i edició de discos de promoció).  
L'IVAJ gestionarà l'estrena de les obres corresponents als projectes seleccionats durant l'any 1991.  
4. Nombre d'ajudes i la seua quantia  
El jurat distribuirà la quantia de les ajudes en funció de la qualitat del projecte i el cost d'execució.  
5. Termini i formalització d'inscripcions  
5.1. Les sol·licituds es realitzaran per mitjà de la butlleta d'inscripció que figura en l'annex II d'aquesta ordre i s'hi adjuntarà la següent documentació:  
- currículum personal  
- fotocòpia del DNI  
- memòria explicativa de la proposta artística que s'haurà de realitzar, incloent  
- hi dibuixos i esbossos, fotografies en paper, característiques tècniques, suport, material, guió escenogràfic, tema, pressupost, etc., de manera que s'hi expresse amb la major claredat possible, el que es pretén realitzar.  
5.2. Les sol·licituds s'hauran de presentar al Registre General de Conselleria de Cultura, Educació í Ciència, als seus serveis territorials, als centres d'informació de l'Oficina d'Informació, Iniciatives i Reclamacions o per qualsevol dels mitjans establerts per l'article 66 de la Llei de Procediment Administratiu.  
5.3. El termini de sol·licituds finalitzarà el dia 15 de juny de 1991.  
6. Procés de selecció  
6.1. Correspondrà al Director General de l'Institut Valencià de la Joventut la resolució d'aquesta convocatòria, a proposta del jurat, que estarà compost per:  
- El Cap del Servei de Promoció d'Iniciatives Juvenils de l'Institut València de la Joventut.  
- El Cap del Servei de Cinematografia, Teatre í Música de la Direcció General de Patrimoni Cultural.  
- El Cap del Servei de Promoció Cultural de la Direcció General de Patrimoni Cultural.  
- D. Juan Manuel Jàtiva Sevilla, Director de la revista Papers i l'Esport de la Conselleria de Cultura, Educació i Ciència.  
6.2. L'adjudicació podrà declarar-se deserta totalment o parcialment. En tot cas, la decisió del jurat serà inapel·lable.  
7. Obligacions dels beneficiaris  
Els beneficiaris d'aquestes ajudes queden obligats a:  
7.1. Finalitzar el projecte objecte de l'ajuda, en el període d'un any comptador des de la data de notificació de la concessió.  
7.2. Facilitar la supervisió periòdica del treball per l'IVAJ.  
7.3. Lliurar una còpia en vídeo, si es tracta de creació àudio- visual, dansa o teatre; o en àudio si és un treball musical.  
7.4. Sotmetre's a les actuacions de control financer que correspon a la Intervenció General en relació amb les ajudes concedides.  
7.5. Comunicar a l'IVAJ l'obtenció de subvencions o ajudes per a la mateixa finalitat, procedent de qualsevol administració o ens públic.  
7.6. Els beneficiaris hauran d'acreditar, si escau, que es troben al corrent de les seues obligacions tributàries i de la Seguretat Social en la forma que determina l'Ordre de 7 de gener de 1991, de la Conselleria d'Economia i Hisenda.  
8. Concessió d'ajudes  
8.1. L'import de les ajudes es farà efectiu de la següent manera:  
- El 50% de l'import, en fer-se pública la concessió.  
- El 50% restant, en finalitzar el projecte.  
9. Drets de publicació  
L'Institut Valencià de la Joventut es reserva el dret de publicar aquelles dades considerades d'interès de la butlleta d'inscripció, per a la promoció dels joves creadors.  
10. Acceptació de les bases  
L'incompliment de qualsevol de les obligacions assenyalades en la base setena anul·larà la concessió de l'ajuda i obligarà al reembossament de la quantitat percebuda, d'acord amb el que s'estableix en la Llei de Pressupostos de la Generalitat Valenciana per a 1991.  
La participació en aquesta convocatòria comporta la plena acceptació d'aquestes bases.  
ANNEX II  
Ajudes a la producció 1991  
Butlleta d'inscripció  
Cognoms y nom ,  
Domicili: c/ ,núm , pis , porta ,  
Telèfon CP Localitat ,  
Província DNI   
Si se tracta d'un grup col·lectiu:  
Denominació   
Participants:  
Nom Edat   
Nom Edat   
Nom Edat   
Nom Edat   
Modalitat (Marqueu amb una X lo que procedesca)  
Creació àudio- visual (realitzada en vídeo en format professional o industrial,  
o en cine de 16 mm)   
Dansa (producció d'un espectacle)   
Teatre (muntatge de una obra de teatre)   
Música (enregistrament d'una maqueta y edició de discos de promoció)   
Sol·licita que li siga concedida una de les ajudes convocades para «Ajudes a la producció 1991», en la modalitat més amunt assenyalada, amb aquesta finalitat, acompanya la documentació exigida en la base 5.1.  
.................,......de......... de 1991  
Signatura,  
Il·lm. Sr. Director General de l'Institut Valencià de la Joventut


Còpia Permalink ELI